
 13.12.2011
 BG
 Официален вестник на Европейския съюз
 L 329/1
 РЕГЛАМЕНТ ЗА ИЗПЪЛНЕНИЕ (ЕС) No 1292/2011 НА КОМИСИЯТА
 от 9 декември 2011 година
 за изменение на Регламент (ЕО) No 718/2007 за прилагане на Регламент (ЕО) No 1085/2006 на Съвета за създаване на Инструмент за предприсъединителна помощ (ИПП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (1) (Регламентът за ИПП), и по-специално член 3, параграф 3 от него,
 като има предвид, че:
 (1)
 В Регламент (ЕО) No 718/2007 на Комисията от 12 юни 2007 г. за прилагане на Регламент (ЕО) No 1085/2006 на Съвета за създаване на Инструмент за предприсъединителна помощ (ИПП) (2) се съдържат подробни правила за прилагането на Регламента за ИПП.
 (2)
 Разпоредбите на Регламент (ЕО) No 718/2007 относно допустимостта на оперативните разходи следва да бъдат приведени в съответствие с рамковите споразумения, сключени с международни организации.
 (3)
 В специфичните разпоредби на раздела за трансграничното сътрудничество клаузата за дерогация по отношение на допустимостта на оперативните разходи следва да бъде приведена в съответствие с клаузата по отношение на раздела за подпомагането на прехода и институционалното изграждане.
 (4)
 В специфичните разпоредби на разделите относно развитието на човешките ресурси и развитието на селските райони в членове 160 и 188 от Регламент (ЕО) No 718/2007 се посочват условията за изплащане на предприсъединително финансиране за развитие на човешките ресурси и за развитие на селските райони. Опитът, придобит при прилагането на тези правила, сочи, че предприсъединителната помощ, плащана от Комисията на държавите, ползващи се от нея по разделите за развитие на човешките ресурси и за развитие на селските райони, трябва да бъде увеличена, а разпоредбите трябва да се приведат в съответствие с разпоредбите, прилагани към предприсъединителната помощ по раздел регионално развитие.
 (5)
 Разпоредбите, предвидени в настоящия регламент, са в съответствие със становището на Комитета за ИПП,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 718/2007 се изменя, както следва:
 1.
 В член 34, параграф 3 буква д)се заменя със следното:
 „д)
 оперативни разходи, освен когато не е предвидено друго в рамковите споразумения с международни организации;“
 2.
 В член 89, параграф 3 се добавя следната алинея:
 „оперативните разходи, включително разходите за наем, свързани изключително с периода на съфинансиране на операцията, може да бъдат счетени за допустими в зависимост от случая.“
 3.
 В член 160 параграф 3 се заменя със следното:
 „3. В допълнение към разпоредбите на член 42 плащанията за авансово финансиране възлизат на 30 % от участието на Европейския съюз за последните три години от съответната програма и се извършват, след изпълнение на условията, посочени в член 42, параграф 1. Ако е необходимо, по отношение на предоставянето на поети бюджетни задължения авансовото финансиране може да бъде извършено на две вноски.“
 4.
 Член 160, параграф 4 се заличава.
 5.
 В член 188 параграф 1 се заменя със следното:
 „1. За целите на този раздел плащанията на авансовото финансиране може да достигат до 30 % от участието на Европейския съюз за последните три